Source: http://pravninasvet.com/blog/zacasno-zadrzanje-izvrsevanja-nepremicninskega-zakona
Timestamp: 2019-03-19 09:42:27+00:00
Document Index: 6404812

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ']

Začasno zadržanje izvrševanja nepremičninskega zakona - blog
Začasno zadržanje izvrševanja nepremičninskega zakona
Brina Zadravec | 07.02.2014
Danes 7.2.2014 je Ustavno sodišče Republike Slovenije objavilo »Začasno zadržanje izvrševanja drugega odstavka 10. člena, četrtega odstavka 12. člena ter tretjega in četrtega odstavka 28. člena Zakona o davku na nepremičnine (Uradni list RS, št. 101/13) (U-I-313/13)«
Kaj to dejansko pomeni? Kot vsi vemo, je bila na Ustavno sodišče od večih predlagateljev vložena zahteva za oceno ustavnosti Zakona o nepremičninah, ki je kar dodobra »razburkal« slovensko javnost, že pred sprejetjem, po sprejetju in dejansko vse skozi.
Ustavno sodišče je v tem primeru na podlagi predložene dokumentacije in zahtevkom odločilo o začasnem zadržanju izvrševanja določenih členov Zakona o nepremičnih, in sicer v tistih delih, ki se nanašajo na izdajo odločb o odmeri davka:
»2. Do končne odločitve Ustavnega sodišča pristojni davčni organ ne sme izdati odločb o odmeri davka po Zakonu o davku na nepremičnine.«
To je potrebno povedati, je samo začasno zadržanje izvrševanja delov zakona, in bo trajala vse do dokončne odločitve Ustavnega sodišča Republike Slovenije, katero lahko pričakujemo dokaj hitro, saj je sodišče izjavilo, da so to obravnavo prednostno.
V obrazložitvi (polnem besedilu) sprejete odločitve je Ustavno sodišče RS zapisalo:
»To pomeni, da v davčnem postopku do odločitve Ustavnega sodišča ni dopustno izdati odločb o odmeri davka na nepremičnine, kar je Ustavno sodišče jasno določilo na podlagi drugega odstavka 40. člena ZUstS (2. točka izreka). Hkrati to pomeni, da bodo lahko na podlagi določb ZDavNepr, katerih izvrševanje ni zadržano (3. točka izreka), potekale druge aktivnosti, ki jih ZDavNepr predvideva. Zato v primeru, da bi se izkazala izpodbijana ureditev za skladno z Ustavo, zaradi zadržanja izvrševanja navedenih določb ZDavNepr v tem trenutku ne morejo nastati škodljive posledice.«
Sodišče je odločilo o začasnem zadržanju izvrševanja zakona, samo v določenih členih in ne v celoti, saj se lahko s strani pristojnih organov še naprej vodijo postopki, v povezavi s tem zakonom, edino odločbe o odmeri se ne smejo izdajati. To pa zato, ker če se bo izkazalo, da je zakon protiustaven se lahko proces ustavi in ni potrebno vračati že morebiti plačanih zneskov navedenih na odločbah, po drugi strani pa je pristojni organ lahko pripravljen, da brez večje škoda izda odločbe za plačilo davka, če se izkaže, da zakon ni protiustaven.
Zakon o davku na nepremičnine, Ustavno sodišče RS, zahteva za oceno zakonitosti, začasno zadržanje izvrševanja